Σύγχρονες τάσεις στον πολιτιστικό τουρισμό πόλεων. Προοπτικές ανάδειξης της πολιτιστικής και αρχιτεκτονικής κληρονομιάς της Καστοριάς
Creators: name: Αντωνιάδου, Μαρία Δημητρίου
Publisher: name: Aristotle University of Thessaloniki
Year: 2023
Subjects: Πολιτιστικός τουρισμός, Τουρισμός των πόλεων, Τουριστική ανάπτυξη, Καστοριά, Διατήρηση αρχιτεκτονικής κληρονομιάς, Ιστορικό αστικό τοπίο
Cultural tourism, Urban tourism, Tourism development, Kastoria, Preservation of architectural heritage, Historical urban landscape

description: Τις τελευταίες δεκαετίες, η αλματώδης εμφάνιση νέων τουριστικών τάσεων στις πόλεις τόσο σε εθνικό, όσο και σε διεθνές επίπεδο, καθώς και ο βαθμός ωρίμανσης των ταξιδιωτών έχουν δημιουργήσει ένα ανταγωνιστικό πεδίο στην πολιτική αστικής ανάπτυξης. Με τον τουρισμό των πόλεων, αναδεικνύεται το αστικό τοπίο, αλλά και η καθημερινή ζωή των σύγχρονων πόλεων στην ευρωπαϊκή και διεθνή αγορά. Νέα τουριστικά προϊόντα προωθούνται όπως το city break, παράλληλα με νέες μορφές εναλλακτικού τουρισμού όπως ο πολιτιστικός τουρισμός, ο θρησκευτικός τουρισμός, ο τουρισμός αναψυχής, ο αθλητικός τουρισμός, ο φυσιολατρικός τουρισμός κ.ά. Σημαντικότερη μορφή εναλλακτικού τουρισμού χαρακτηρίζεται ο πολιτιστικός τουρισμός, ο οποίος σχετίζεται με την προβολή και ανάδειξη της πολιτιστικής ταυτότητας και κληρονομιάς. Η διατήρησης της πολιτιστικής κληρονομιάς είναι μία από τις σημαντικότερες παραμέτρους που συμβάλλει στην αστική αναζωογόνηση και αποτελεί πρόκληση για την εναρμόνιση του χαρακτήρα του σύγχρονου αστικού τοπίου με την ιστορία και τη μνήμη της πόλης. Η παρούσα διπλωματική εργασία έχει ως στόχο την ανάδειξη της δυναμικής του πολιτιστικού τουρισμού και τις νέες τάσεις στην τοπική και εγχώρια τουριστική ανάπτυξη στις σύγχρονες πόλεις. Ως μελέτη περίπτωσης επιλέχθηκε η πολιτιστική και αρχιτεκτονική κληρονομιά της Καστοριάς, μία πόλη ιδιαίτερου φυσικού κάλλους, η οποία κοσμείται με πληθώρα μνημείων και άλλων σημείων πολιτιστικού ενδιαφέροντος, ως αποτύπωμα της μακραίωνης και νεότερης ιστορίας της. Η έρευνα επικεντρώνεται στον ιστορικό πυρήνα της πόλης, στον οποίο διασώζεται αξιοσημείωτος αριθμός βυζαντινών και μεταβυζαντινών ναών, οθωμανικών μνημείων, καθώς και σημαντικός αριθμός αρχοντικών και νεότερων νεοκλασικών κατοικιών. Το φυσικό και υδάτινο περιβάλλον της πόλης σε συνδυασμό με τα μνημεία, τα διατηρητέα και αξιόλογα αρχιτεκτονικά κτίρια που την κοσμούν, προσδίδουν έναν μοναδικό χαρακτήρα και την καθιστούν έναν σημαντικό προορισμό τουριστικής ανάπτυξης.
description: In recent decades, the rapid emergence of new tourism trends in cities both in national and international level, as well as the degree of maturity of tourists have created a competitive field in the urban development. The urban tourism, the historical urban landscape, but also the daily life of modern cities is highlighted in the European and international market. New tourism products are being promoted such as the city break, alongside new forms of alternative tourism such as cultural tourism, religious tourism, leisure tourism, sports tourism, nature tourism, etc. The most important form of alternative tourism is cultural tourism, which is related to the promotion and promotion of cultural identity and heritage. The preservation of cultural heritage is one of the most significant parameters that contributes to urban revitalization and is a challenge to harmonize the character of the modern urban landscape with the historical past of the city. The present thesis aims to highlight the dynamics of cultural tourism and the new trends in local and domestic tourism development in modern cities. As a case study, the cultural and architectural heritage of Kastoria was chosen, a city of unique natural beauty, which is adorned with a multitude of monuments and other points of cultural interest, as an imprint of its long and recent history. The research focuses on the historical core of the city, in which a remarkable number of Byzantine and post-Byzantine churches, Ottoman monuments, as well as a significant number of architectural and neoclassical buildings are preserved. The natural and aquatic environment of the city combined with the monuments, the noteworthy architectural buildings that adorn it, create a unique character, thus making the city an important destination for tourism development.
description: Λογιστικής και Χρηματοοικονομικής (Πανεπιστήμιο Μακεδονίας)